Verner von Heidenstam

Carl Gustaf Verner von Heidenstam () var ein svensk forfattar og poet som i 1916 vann Nobelprisen i litteratur for romanen  Karolinerna, som framleis er hans mest kjende verk. Grunngjevinga til Svenska Akademien var «såsom ett erkännande av hans betydelse som målsmannen för ett nytt skede i vår vitterhet.»«in recognition of his significance as the leading representative of a new era in our literature» Nobelprisen 1916 på nobelprize.org

mini|Heidenstam

 Liv og virke 
Heidenstam var fødd i Olshammar i Örebro län.
Heidenstam studerte måleri i Paris og Roma. Etter studiane gjorde han lange reiser gjennom Frankrike, Italia, Sveits og Det nære Austen.

Han blei vald til medlem av Svenska Akademien i 1912 og var medstiftar av Svenska Dagbladet.

Litteraturen til Heidenstam hadde ei avgjerande verknad på den svenske nyromantikken. I dei seinare verka sine tok han i aukande grad i bruk historiske tema. Han var òg ein god lyrikar. I mange av dikta kjem den den konservative og patriotiske haldninga hans fram, men samstundes skreiv han eit dikt der han kravde allmenn og lik røysterett: «Det är skam, det är fläck på Sveriges banér / att medborgarrätt heter pengar». 

Verner von Heidenstam døydde 20. mai 1940 på Övralid i Motala i Östergötlands län. Framleis blir fødselsdagen hans feira kvar 6. juli, den såkalla Övralidsdagen, og  då blir Övralidspriset delt ut til forfattarar eller andre kulturpersonlegdomar.

 Verk i utval 
Vallfart och vandringsår (1888) 
Endymion (1889, roman)
Pepitas bröllop (1890)
Hans Alienus (1892)
Skogen susar (1892)
Dikter (1895)
Karolinerna (1897-98, roman)
St. Göran och draken (1900)
Heliga Birgittas pilgrimsfärd (1901)
Folkungaträdet: Folke Filbyter (1905)
Folkungaträdet: Bjälboarvet (1907)
Svenskarna och deras hövdingar(1908)
Nya Dikter (1915)
När kastanjerna blommade (postum) (1941)

Referansar

 Bakgrunnsstoff 

 Verner von Heidenstam hos Prosjekt Runeberg
 Heidenstamsällskapet


Kategori:Svenske forfattarar
Kategori:Lyrikarar
Kategori:Svenske nobelprisvinnarar
Kategori:Nobelprisen i litteratur
Kategori:Medlemmar av Svenska Akademien
Kategori:Folk frå Askersunds kommun